
ΤΕΥΧΟΣ ΔΕΥΤΕΡΟ 


Αρ 


. Φύλλου 873 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση Κανονισμού Διδακτορικών Σπουδών του 
Τμήματος Κοινωνιολογίας του Πανεπιστημίου 
Κρήτης. 

2 Έγκριση Κανονισμού Διδακτορικών Σπουδών του 
Τμήματος Φιλοσοφικών και Κοινωνικών Σπουδών 
του Πανεπιστημίου Κρήτης. 


ΑΠΟΦΑΣΕΙΣ 

Αριθμ. 2283 _ (1) 

Έγκριση Κανονισμού Διδακτορικών Σπουδών 
του Τμήματος Κοινωνιολογίας του Πανεπιστη¬ 
μίου Κρήτης. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Τακτική συνεδρίαση 383η/15-02-2018) 

Έχοντας υπόψη: 

1. Το π.δ. 296/1973 (ΦΕΚ 239/τ.Α'/1973) περί καθο¬ 
ρισμού του τίτλου και της έδρας του εν Κρήτη ιδρυθέ- 
ντος Πανεπιστημίου, το ν.δ. 114/1974 (ΦΕΚ 310/τ.Α7 
1974) περί τροποποιήσεως και συμπληρώσεως του 
ν.δ. 87/1973 (ΦΕΚ 159/τ.Α'/19773) «περί ιδρύσεως Πα¬ 
νεπιστημίων εις Θράκην και εις Κρήτην» και επεκτάσεως 
διατάξεων τινών αυτού εις άπαντα τα ΑΕΙ (Α' 310), το 
ν. 259/1976 (ΦΕΚ 25/τ.Α71976) περί τροποποιήσεως 
και συμπληρώσεως των περί Πανεπιστημίων Θρά¬ 
κης και Κρήτης κειμένων διατάξεων, τις διατάξεις του 
π.δ. 103/1983, (Φ.Ε.Κ. 48/τ.Α'/15.04.1983) - Αυτοδύναμη 
λειτουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης. 

2. Την αριθμ. 6/10-2-2016 (ΦΕΚ 82/τ.ΥΟΔΔ/18-02-2016) 
και την υπ' αριθμ. πρωτ. 31460/Ζ1/23-02-2016 (ΑΔΑ: 
ΨΡΙ24653ΠΣ-Υ1Κ) διαπιστωτική πράξη της Αναπληρώ- 
τριας Υπουργού Παιδείας Έρευνας και Θρησκευμάτων, 
όπου διαπιστώνεται ότι ο Καθηγητής Οδυσσέας Ζώρας 
έχει εκλεγεί ως Πρύτανης του Πανεπιστημίου Κρήτης. 

3. Την υπ' αριθμ. 17070/01 -12-2017 (ΑΔΑ: 9ΙΖΔ469Β7Γ- 
ΟΞΛ) πράξη Συγκρότησης της Συγκλήτου του Πανεπι¬ 
στημίου Κρήτης, στις 01-12-2017 σε εφαρμογή των δι¬ 


ατάξεων του ν. 4485/2017 (ΦΕΚ 114/τ.Α704-08-2017 για 
το ακαδημαϊκό έτος 2017-2018 όπως ισχύει. 

4. Τις διατάξεις του άρθρου 4 του ν. 3861/2010 (ΦΕΚ 
112/τ.Α72010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις, όπως τρο¬ 
ποποιήθηκε και ισχύει με το ν. 4210/2013 (ΦΕΚ 254/τ.Α7 
21.11.2013), καθώς και την κατ' εξουσιοδότηση αυτού εκ- 
δοθείσα υπ' αριθ. ΥΠΟΙΚ Δ6 1127865ΈΞ2010/30-09-2010 
απόφαση. 

5. Τις διατάξειςτων άρθρων 13, παρ.2 σημείο (ιε) σε συν¬ 
δυασμό με το άρθρο 31 παρ. 1 σημείο (α), το άρθρο 45 
παρ.(2) και το άρθρο 85 παρ. 6 σημείο (β) του ν. 4485/2017. 

6. Το με Αρ. Γεν. Πρωτ.: 1531/08-02-2018 έγγραφο 
του Προέδρου του Τμήματος Κοινωνιολογίας της Σχο¬ 
λής Κοινωνικών Επιστημών του Πανεπιστημίου Κρήτης, 
Καθηγητή Ιωάννη Ζαϊμάκη. 

7. Το απόσπασμα πρακτικών της υπ’ αριθμ. 323ης/ 
17-01-2018 ΣυνέλευσηςτουΤμήματος Κοινωνιολογίας, 
σχετικά με το παρόν θέμα. 

8. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
αποφασίζει και εγκρίνει: 

Τ ον Κανονισμό Διδακτορικών Σπουδών του Τμήματος 
Κοινωνιολογίας του Πανεπιστημίου Κρήτης, όπως αυτός 
κατατέθηκε στη Σύγκλητο και έχει ως ακολούθως: 

Άρθρο 1 

Γενικές διατάξεις 

1.1. Το Τμήμα Κοινωνιολογίας του Πανεπιστημίου 
Κρήτης οργανώνει και απονέμει Διδακτορικό Δίπλωμα 
στο γνωστικό αντικείμενο «Κοινωνιολογία», σύμφωνα 
με τις ισχύουσες διατάξεις. Ο Κανονισμός Διδακτορικών 
Σπουδών εξειδικεύει το Θεσμικό Πλαίσιο για τις Μετα¬ 
πτυχιακές Σπουδές του ν. 4485/2017, του Εσωτερικού 
Κανονισμού Λειτουργίας του Πανεπιστημίου Κρήτης κα¬ 
θώς και μία σειρά σχετικές αποφάσεις των Συνελεύσεων 
τουΤμήματος Κοινωνιολογίας. 

1.2. Οι Μεταπτυχιακές και Διδακτορικές Σπουδές στο 
Τμήμα Κοινωνιολογίας εμβαθύνουν τη σπουδή στον κλά¬ 
δο της Κοινωνιολογίας και γενικότερα στις κοινωνικές 
επιστήμες. Στρατηγικός στόχος τους είναι η εξειδίκευση 
και εκπαίδευση επιστημόνων-ερευνητών/ερευνητριών, 
οι οποίοι/οποίες θα συμβάλλουν στο να κατανοηθούν 

Τεύχος Β'873/13.03.2018 


κοινωνιολογικά αλλά και διεπιστημονικά οι ποικίλες κοι¬ 
νωνικές διαφοροποιήσεις, ανισότητες και συγκρούσεις 
που εμφανίζονται στους κόλπους μιας ιστορικά μεταβαλ¬ 
λόμενης και ραγδαία παγκοσμιοποιούμενης οικονομι¬ 
κής, πολιτικής, πολιτισμικής και κοινωνικής ζωής. Σε αυτό 
το πλαίσιο, στόχος των Διδακτορικών Σπουδών (Δ.Σ.) 
στο Τμήμα Κοινωνιολογίας είναι να συνεισφέρουν στην 
προώθηση της πρωτότυπης κοινωνιολογικής έρευνας 
στη χώρα μας, και στην παραγωγή υψηλής ποιότητας 
και εξειδίκευσης επιστημονικού-ερευνητικού δυναμι¬ 
κού στις κοινωνικές επιστήμες. Ειδικότερα, η εκπόνηση 
διδακτορικής διατριβής και η απονομή Διδακτορικού 
Διπλώματος, έχει στόχο να παρέχει στους κατόχους του 
τις υψηλού επιπέδου δεξιότητες που είναι απαραίτητες 
ώστε να εργαστούν ως διδάσκοντες και ερευνητές σε 
ΑΕΙ (Πανεπιστήμια καιΤΕΙ) και Ερευνητικά Κέντρα, ως 
εκπαιδευτικοί με αυξημένα προσόντα, ως επιστημονι¬ 
κοί σύμβουλοι και ως στελέχη Δημόσιων και Ιδιωτικών 
Επιχειρήσεων και Οργανισμών. 

1.3. Η δομή, η οργάνωση και η λειτουργία των Δ.Σ. 
τουΤμήματοςδιέπονται από τις διατάξεις της ισχύουσας 
νομοθεσίας και των κανονιστικών κειμένων του Πανε¬ 
πιστημίου Κρήτης, της Σχολής Κοινωνικών Επιστημών, 
καθώς και από τον παρόντα Κανονισμό Διδακτορικών 
Σπουδών του Τμήματος Κοινωνιολογίας. 

1.4. Για την οργάνωση και τη λειτουργία των Δ.Σ. αρ¬ 
μόδια όργανα είναι η Σύγκλητος του Πανεπιστημίου 
Κρήτης και η Συνέλευση του Τμήματος Κοινωνιολογίας 
του Πανεπιστημίου Κρήτης. 

1.5. Η Συνέλευση του Τμήματος Κοινωνιολογίας είναι 
αρμόδια να κρίνει και να διευθετήσει κάθε οργανωτικό, 
διοικητικό ή ακαδημαϊκό ζήτημα των Δ.Σ., του οποίου 
η ρύθμιση δεν προβλέπεται από την κείμενη νομοθε¬ 
σία ή τα λοιπά κανονιστικά κείμενα του Πανεπιστημίου 
Κρήτης, της Σχολής Κοινωνικών Επιστημών καιτουΤμή- 
ματος, ή από τις αποφάσεις των παραπάνω αρμοδίων 
οργάνων ή τον παρόντα Κανονισμό Διδακτορικών Σπου¬ 
δών. Η Συνέλευση είναι επίσης αρμόδια για κάθε ζήτημα 
ερμηνείας του παρόντος Κανονισμού. 

Άρθρο 2 

Προϋποθέσεις και διαδικασία επιλογής 

υποψηφίων διδακτόρων 

2.1. Για την υποβολή αίτησης για εκπόνηση διδακτο¬ 
ρικής διατριβής στο Τμήμα Κοινωνιολογίας προϋποτί¬ 
θεται η κατοχή Διπλώματος Μεταπτυχιακών Σπουδών 
(Δ.Μ.Σ.) ή Διδακτορικού Διπλώματος (Δ.Δ.) συναφούς 
ερευνητικού αντικειμένου ελληνικού πανεπιστημίου ή 
ισότιμου και αναγνωρισμένου από τον Δ.Ο.Α.Τ.Α.Π. τίτ¬ 
λου μεταπτυχιακών σπουδών ή Δ.Δ. ομοταγούς και ανα¬ 
γνωρισμένου ιδρύματος της αλλοδαπής, ή ενιαίου και 
αδιάσπαστου τίτλου σπουδών μεταπτυχιακού επιπέδου, 
σύμφωνα με το άρθρο 46 του ν. 4485/2017. 

2.2. Κατ' εξαίρεση και μετά από έγκριση της Συνέλευ¬ 
σης, όπως προβλέπεται στο αρ. 38.3 του ν. 4485/2017, 
μπορούν να εγγραφούν ως υποψήφιοι διδάκτορες κά¬ 
τοχοι Δ.Μ.Σ. ή Δ.Δ. μη συναφούς αντικειμένου οι οποίοι 
διαθέτουν αναγνωρισμένο συναφές επιστημονικό έργο, 
αντίστοιχο ποσοτικά και ποιοτικά των ερευνητικών ερ¬ 


γασιών που προβλέπει το οικείο Π.Μ.Σ. του Τμήματος ή 
είναι υπότροφοι αναγνωρισμένων Ιδρυμάτων της Ελλά¬ 
δας και του εξωτερικού. 

2.3. Οι υποψήφιοι/ες διδάκτορες οφείλουν να έχουν 
επαρκή γνώση μιας τουλάχιστον ξένης γλώσσας επι¬ 
πέδου Β2 ή ανώτερου, και συγκεκριμένα της Αγγλικής, 
Γαλλικής, Γερμανικής ή Ιταλικής (βλ. άρθρο 3, παράγρα¬ 
φος 1 του παρόντος κανονισμού), όπως προκύπτει από 
σχετικούς γλωσσικούς τίτλους σπουδών ή μεταπτυχια¬ 
κό τίτλο σπουδών που έχουν διεξαχθεί σε ίδρυμα της 
αλλοδαπής. Για τους/τις αλλοδαπούς/ές υποψήφιους/ 
ες που δεν κατέχουν Δ.Μ.Σ. ελληνικού πανεπιστημίου 
απαραίτητη προϋπόθεση, εκτός από την αναγνώριση 
του τίτλου σπουδών τους, είναι η κατοχή πιστοποιητικού 
επάρκειας ελληνικής γλώσσας, εφόσον γλώσσα σύντα¬ 
ξης της διατριβής τους καθοριστεί η ελληνική. 

2.4. Οι υποψήφιοι που ενδιαφέρονται για εκπόνηση 
διδακτορικής διατριβής πρέπει να υποβάλουν στη Γραμ¬ 
ματεία του Τ μήματος Κοινωνιολογίας: 

1. Αίτηση προς τη Συνέλευση του Τμήματος στην 
οποία αναγράφονται ο προτεινόμενος τίτλος της διδα¬ 
κτορικής διατριβής, ο/η επιβλέπων/ουσα και η γλώσσα 
εκπόνησής της. 

2. Επικυρωμένα αντίγραφα τίτλων σπουδών (σε περί¬ 
πτωση που το Δ.Μ.Σ. ή το Δ.Δ. χορηγήθηκε από ομοταγές 
ίδρυμα του εξωτερικού απαιτείται και η αναγνώριση από 
τον ΔΟΑΤΑΠ). 

3. Πιστοποιητικά αναλυτικής βαθμολογίας σπουδών. 

4. Βιογραφικό Σημείωμα στο οποίο θα αναφέρονται 
αναλυτικά οι σπουδές, η διδακτική ή/και επαγγελματική 
εμπειρία, η επιστημονική και κοινωνική δραστηριότητα 
του υποψηφίου ή της υποψήφιας. 

5. Πιστοποιητικά γλωσσομάθειας. Σε περίπτωση που, 
με βάση τα υποβληθέντα πιστοποιητικά δεν προκύπτει 
το απαιτούμενο επίπεδο γνώσης ξένης γλώσσας, ο/η 
υποψήφιος/α θα εξετάζεται προφορικά από επιτροπή 
που ορίζεται από τη Συνέλευση του Τμήματος σε μια 
από τις ακόλουθες ξένες γλώσσες: Αγγλική, Γαλλική, Γερ¬ 
μανική ή Ιταλική. 

6. Ερευνητική πρόταση συνοδευόμενη από ενδεικτική 
βιβλιογραφία. 

7. Άλλα επικουρικά στοιχεία (π.χ., ακαδημαϊκές συστα¬ 
τικές επιστολές ή βραβεία), τα οποία συμβάλλουν στην 
πληρέστερη αξιολόγηση της αίτησης. 

8. Δημοσιεύσεις ή επιστημονικές εργασίες (εφόσον 
υπάρχουν). 

2.5. Σε περίπτωση που προτεινόμενη γλώσσα εκπό¬ 
νησης της διδακτορικής διατριβής είναι άλλη από την 
ελληνική, δηλαδή, η Αγγλική, η Γαλλική, η Γερμανική ή η 
Ιταλική (βλ. άρθρο 3, παράγραφος 1 του παρόντος κανο¬ 
νισμού), το βιογραφικό σημείωμα, η έκθεση ερευνητικών 
ενδιαφερόντων και η ερευνητική πρόταση-προσχέδιο 
διδακτορικής διατριβής επιτρέπεται να κατατεθούν επί¬ 
σης στην προτεινόμενη γλώσσα. 

2.6. Αιτήσεις για την εκπόνηση διδακτορικής διατριβής 
γίνονται δεκτές καθ' όλη τη διάρκεια του ακαδημαϊκού 
έτους και εξετάζονται από τη Συνέλευση που έπεται της 
ημερομηνίας υποβολής τους. 




Τεύχος Β' 873/13.03.2018 

2.7. ΤοΤμήμα ενδέχεται να προκηρύξει θέσεις υποψη¬ 
φίων διδακτόρων στο πλαίσιο ένταξης τους σε ερευνητι¬ 
κά προγράμματα των μελών Δ.Ε.Π. ή των Εργαστηρίων 
του, ή σε υποτροφίες εφόσον το Τμήμα εξασφαλίσει τη 
σχετική χρηματοδότηση. 

2.8. Εντός σαράντα πέντε (45) ημερών από την ημε¬ 
ρομηνία κατάθεσης των αιτήσεων, η Συνέλευση του 
Τμήματος τις αξιολογεί σύμφωνα με τη διαδικασία που 
προβλέπεται από τον ν. 4485/2017 (άρθρο 38.3). Ειδι¬ 
κότερα, η Συνέλευση κατηγοριοποιεί τις αιτήσεις που 
υποβλήθηκαν βάσει του γνωστικού αντικειμένου και ορί¬ 
ζει ανά κατηγορία μία τριμελή επιτροπή αποτελούμενη 
από μέλη Δ.Ε.Π. του Τμήματος. Οι επιτροπές εξετάζουν 
τις αιτήσεις και τα συνυποβληθέντα έγγραφα, καλούν 
τους υποψηφίους σε συνέντευξη και στη συνέχεια υπο¬ 
βάλλουν στη Συνέλευση υπόμνημα στο οποίο εκτίθε¬ 
νται οι λόγοι αποδοχής ή απόρριψης της αίτησης και 
προτείνεται επιβλέπων/ουσα, αν δεν έχει ήδη προταθεί 
από τον/την υποψήφιο/α. Η Συνέλευση συνεκτιμά τη 
γνώμη του προτεινόμενου/ης καθηγητή/καθηγήτριας 
ως επιβλέποντα/ουσας με το υπόμνημα της επιτροπής 
και εγκρίνει ή απορρίπτει αιτιολογημένα την αίτηση για 
εκπόνηση διδακτορικής διατριβής. Στην εγκριτική από¬ 
φαση της Συνέλευσης ορίζεται και η γλώσσα συγγραφής 
της διδακτορικής διατριβής, σύμφωνα με όσα ορίζει η 
παράγραφος 1 του άρθρου 3. 

2.9. Εφόσον η αίτηση γίνει δεκτή, η Συνέλευση επι¬ 
κυρώνει το θέμα της διατριβής και ορίζει τον/την επι- 
βλέποντα/ουσα καθηγητή/καθηγήτρια και τα άλλα δύο 
μέλη της Συμβουλευτικής Επιτροπής, όπως προβλέπεται 
από τον ν. 4485/2017 (άρθρο 39.1-2). Κατά την επιλογή 
του/της επιβλέποντα/ουσας και των υπολοίπων μελών 
της Συμβουλευτικής Επιτροπής λαμβάνονται υπόψη τα 
ιδιαίτερα επιστημονικά ενδιαφέροντα των τελευταίων, 
καθώς και ο αριθμός των υποψηφίων διδακτόρων που 
ο/η καθένας/καθεμιά εποπτεύει. Ειδικότερα, οι διδά- 
σκοντες/ουσες στο Τμήμα δεν μπορεί να επιβλέπουν 
ταυτόχρονα περισσότερους από πέντε (5) υποψήφιους/ 
ες διδάκτορες. 

Υπέρβαση του ορίου αυτού, για εξαιρετικούς λόγους 
που τεκμηριώνονται, απαιτεί έγκριση της Συνέλευσης. 

2.10. Εφόσον η αίτηση γίνει δεκτή, ο/η υποψήφιος/α 
υποχρεούται να προσκομίσει, εντός πέντε ημερών από 
την ανακοίνωση των αποτελεσμάτων, επικυρωμένα αντί¬ 
γραφα όλων των απαιτού μενών δικαιολογητικών (βλ. 
Β.2), για να εγγράφει. Η εγγραφή του/της υποψήφιου/ας 
ολοκληρώνεται εντός δέκα ημερών απάτην ανακοίνωση 
των αποτελεσμάτων. 

2.11. Αν το μέλος Δ.Ε.Π που έχει προταθεί από τον 
υποψήφιο/α ως επιβλέπων/ούσα καθηγητής/καθηγή- 
τρια αρνηθεί αιτιολογημένα ή κωλύεται να αναλάβει 
την επίβλεψη, η Συνέλευση μπορεί να προτείνει στον/ 
την υποψήφιο/α ως επιβλέποντα άλλο μέλος Δ.Ε.Π. που 
συναινεί. Στην περίπτωση αυτή, ο/η υποψήφιος/α εγγρά- 
φεται εφόσον αποδεχθεί την πρόταση της Συνέλευσης. 

2.12. Τριμελής Συμβουλευτική Επιτροπή: Στην Τριμελή 
Συμβουλευτική Επιτροπή (βλ.προηγούμενηπαράγραφοδ) 
μετέχουν ως μέλη, ο επιβλέπων και δύο ακόμη μέλη 
Δ.Ε.Π. Α’ βαθμίδας, αναπληρωτή και επίκουρου από το 


οικείο ή άλλο Α.Ε.Ι. ή καθηγητές αναγνωρισμένων ως 
ομοταγών ιδρυμάτων της αλλοδαπής, οι οποίοι είναι 
κάτοχοι διδακτορικού διπλώματος, ή ερευνητές των 
βαθμιδών Α’, Β' ή Γ' από ερευνητικά κέντρα του άρθρου 
13Α του ν. 4310/2014, συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύ¬ 
ματος Ιατροβιολογικών Ερευνών της Ακαδημίας Αθηνών 
ή από αναγνωρισμένα ερευνητικά κέντρα ή ινστιτούτα 
της αλλοδαπής και έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. Στη 
Συμβουλευτική Επιτροπή μετέχει τουλάχιστον ένα (1) 
μέλος Δ.Ε.Π. από τις τρεις πρώτες βαθμίδες του οικείου 
Τμήματος. 

2.13. Όταν μέλη Δ.Ε.Π. των ΑΕΙ αποχωρούν λόγω 
συμπληρώσεως του ορίου ηλικίας μπορούν να παρα¬ 
μείνουν επιβλέποντες, ή μέλη της Συμβουλευτικής Επι¬ 
τροπής, ή μέλη της επταμελούς Εξεταστικής Επιτροπής 
για την τελική αξιολόγηση και κρίση διδακτορικών δι¬ 
ατριβών. Σε περίπτωση που μέλος Δ.Ε.Π. του Τμήματος 
μετακινηθεί σε άλλο Τμήμα του Πανεπιστημίου Κρήτης 
ή σε άλλο Α.Ε.Ι. ή συνταξιοδοτηθεί, συνεχίζει να τελεί 
χρέη επιβλέποντος/ουσας των διδακτορικών διατριβών 
που έχει αναλάβει στο πλαίσιο των Δ.Σ. του Τμήματος 
Κοινωνιολογίαςτου Πανεπιστημίου Κρήτης, και ο τίτλος 
σπουδών απονέμεται από το Πανεπιστήμιο Κρήτης. 

2.14. Σε περίπτωση που ο/η επιβλέπων/ουσα καθηγη- 
τής/τρια εκλείψει ή διαπιστωμένα αδυνατεί να τελέσει 
χρέη επιβλέποντος/ουσας για μεγάλο χρονικό διάστημα 
ή εφόσον παρουσιαστεί άλλο συγκεκριμένο κώλυμα ή 
πρόβλημα, η Συνέλευση του Τμήματος, εκτιμώντας τις 
περιστάσεις, αναθέτει σε άλλο μέλος Δ.Ε.Π. του οικεί¬ 
ου Τμήματος την επίβλεψη της διατριβής, σύμφωνα με 
όσα ορίζονται στο άρθρο 39 παρ. 1 του ν. 4485/2017, 
μετά από αίτηση του/της υποψήφιου/ας διδάκτορος και 
γνωμοδότηση του/της προτεινόμενου/ης επιβλέποντος/ 
ουσας, ακόμη και καθ' υπέρβαση του μέγιστου αριθμού 
υποψήφιων διδακτόρων που μπορεί να επιβλέπεται από 
κάθε μέλος Δ.Ε.Π., σύμφωνα με όσα ορίζονται στην πα¬ 
ράγραφο 11 του παρόντος άρθρου. 

2.15. Τα οριζόμενα στα εδάφια 13 και 14 του παρό¬ 
ντος άρθρου εφαρμόζονται κατ' αναλογία και στην 
περίπτωση των δύο άλλων μελών της Συμβουλευτικής 
Επιτροπής. 

2.16. Τα ονόματα των υποψήφιων διδακτόρων και των 
επιβλεπόντων/ουσών τους, οι τίτλοι των εκπονούμενων 
διδακτορικών διατριβών και σύντομο σημείωμα περιγρα¬ 
φικό του αντικειμένου τους, καθώς και η σύνθεση των 
Συμβουλευτικών Επιτροπών αναρτώνται στον διαδικτυ¬ 
ακό τόπο του Τμήματος στην ελληνική και στην αγγλική 
γλώσσα, όπως ορίζει το αρ. 39, παρ. 4 του ν. 4485/2017. 

Άρθρο 3 

Διαδικασία εκπόνησης διδακτορικής διατριβής - 

Υποχρεώσεις υποψηφίων διδακτόρων 

3.1. Η διδακτορική διατριβή συγγράφεται στην ελληνι¬ 
κή γλώσσα. Κατ' εξαίρεση και μετά από σχετική αιτιολο¬ 
γημένη αίτηση του/της υποψήφιου/ας, η Συνέλευση του 
Τμήματος Κοινωνιολογίας μπορεί να ορίσει ως γλώσσα 
εκπόνησης της διδακτορικής διατριβής την Αγγλική, τη 
Γαλλική, τη Γερμανική ή την Ιταλική. 

3.2. Την ευθύνη για την περάτωση της διδακτορικής 
διατριβής μέσα στα προβλεπόμενα από τον παρόντα 
Κανονισμό χρονικά περιθώρια έχει ο/η υποψήφιος/α δι- 
δάκτωρ σε συνεργασία με τον/την επιβλέποντα/ουσα 
καθηγητή/ήτρια. 

3.3. Κατά τη διάρκεια της εκπόνησης της διδακτορικής 
διατριβής ο/η υποψήφιος/α διδάκτωρ συνεργάζεται με 
τα μέλη της Τριμελούς Συμβουλευτικής Επιτροπής και 
κυρίως με τον/την επιβλέποντα/ουσα καθηγητή/ήτρια, 
που οφείλει να εποπτεύει συστηματικά και να υποστηρί¬ 
ζει την έρευνα του/της υποψήφιου/ας διδάκτορος. 

3.4. Η χρονική διάρκεια για την εκπόνηση της διδα¬ 
κτορικής διατριβής είναι τουλάχιστον τρία (3) πλήρη 
ημερολογιακά έτη από την ημερομηνία ορισμού της 
Συμβουλευτικής Επιτροπής. Η μέγιστη διάρκεια είναι 
έξι (6) πλήρη ημερολογιακά έτη. Η μέγιστη επιτρεπόμενη 
χρονική διάρκεια για την ολοκλήρωση της διδακτορικής 
διατριβής μπορεί να παραταθεί μόνο με απόφαση της 
Συνέλευσης μετά από πλήρως αιτιολογημένη αίτηση 
του/της υποψήφιου/ας διδάκτορος και σύμφωνη γνώμη 
του/της επιβλέποντος/πουσας καθηγητή/ήτριας. Η αίτη¬ 
ση παράτασης υποβάλλεται στη Γραμματεία τουΤμήμα- 
τος τρεις τουλάχιστον μήνες πριν από τη συμπλήρωση 
της ως άνω μέγιστης διάρκειας. 

3.5. Η Τριμελής Συμβουλευτική Επιτροπή, ύστερα από 
εισήγηση του/της επιβλέποντος/ουσας καθηγητή/ήτρι- 
ας και αφού λάβει υπόψη το Δίπλωμα Μεταπτυχιακών 
Σπουδών του/της υποψήφιου/ας, μπορεί να του/της 
υποδείξει τη συμπληρωματική παρακολούθηση μετα¬ 
πτυχιακών σεμιναρίων ή την περαιτέρω εμβάθυνση των 
γνώσεων του/της σε εξειδικευμένες δεξιότητες αναγκαί¬ 
ες για την έρευνά του/της. 

3.6. Η Συνέλευση του Τμήματος μπορεί να αναθέσει σε 
υποψήφιους/ες διδάκτορες την επικουρία μελών Δ.Ε.Π. 
σε προπτυχιακό και μεταπτυχιακό επίπεδο με ωριαία 
αντιμισθία. 

3.7. Στο τέλος κάθε ακαδημαϊκού έτους ο/η υποψή¬ 
φιος διδάκτορας πρέπει να υποβάλλει στην Τριμελή 
Συμβουλευτική Επιτροπή λεπτομερή έκθεση προόδου, 
την οποία η τελευταία διαβιβάζει επαρκώς σχολιασμένη 
στη Συνέλευση του Τμήματος. Αδικαιολόγητη και παρα- 
τεταμένη αμέλεια από την πλευρά του/της υποψήφιου/ 
ας διδάκτορα στην υποβολή της έκθεσης προόδου επι¬ 
τρέπει στη Συμβουλευτική Επιτροπή να εισηγηθεί στη 
Συνέλευση τη διαγραφή του/της από το μητρώο των 
υποψηφίων διδακτόρων του Τμήματος. Η εγκεκριμένη 
από τη Συνέλευση του Τμήματος έκθεση προόδου του/ 
της υποψήφιου/ας καταχωρείται στον ατομικό του/της 
φάκελο. 

3.8. Το θέμα της διδακτορικής διατριβής είναι δυνατόν 
να τροποποιηθεί. Για την αλλαγή απαιτείται απόφαση 
της Συνέλευσης ύστερα από τεκμηριωμένη αίτηση του/ 
της υποψηφίου/ας διδάκτορα σε συνεννόηση με τον/ 
την επιβλέποντα/ουσα και με τη σύμφωνη γνώμη της 
Συμβουλευτικής Επιτροπής. Η τροποποίηση του αρχι¬ 
κού θέματος δεν επηρεάζει τον χρόνο εκπόνησης της 
διδακτορικής διατριβής. 

3.9. Η αναγκαία έκταση της διδακτορικής διατριβής 
προσδιορίζεται από τον/την εκάστοτε επιβλέποντα/ 


ουσα καθηγητή/ήτρια σε συνεννόηση με τον/την υπο- 
ψήφιο/α διδάκτορα. 

3.10. Η Συνέλευση του Τμήματος είναι αρμόδια να 
επιλύσει οποιοδήποτε πρόβλημα προκύψει στη συνερ¬ 
γασία του/της υποψήφιου/ας διδάκτορος με τα μέλη της 
Συμβουλευτικής Επιτροπής. 

Άρθρο 4 

Διαγραφή υποψηφίων διδακτόρων - 
αναστολή σπουδών 

4.1. Η Συνέλευση του Τμήματος μπορεί να αποφασί¬ 
σει τη διαγραφή ενός/μιας υποψήφιου/ας διδάκτορος 
για τους λόγους της παραγράφου 7 του άρθρου 3 του 
παρόντος Κανονισμού, καθώς και λόγω υπέρβασης της 
παραπάνω οριζόμενης μέγιστης διάρκειας σπουδών. 
Η Συνέλευση μπορεί να αποφασίσει τη διαγραφή ενός/ 
μιας υποψήφιου/ας διδάκτορος και για κάθε άλλο λόγο 
που προβλέπει ο Εσωτερικός Κανονισμός του Πανε¬ 
πιστημίου Κρήτης και του Τμήματος Κοινωνιολογίας, 
μετά από έγγραφη αιτιολογημένη εισήγηση του/της 
επιβλέποντα/ουσαςκαθηγητή/ήτριαςτης διδακτορικής 
διατριβής ή της Τριμελούς Συμβουλευτικής Επιτροπής. 
Ομοίως ισχύει και για κάθε άλλη αλλαγή της πορείας των 
σπουδών του/της υποψήφιου/ας διδάκτορα. 

4.2. Ο/Η υποψήφιος/α διδάκτωρ δικαιούται, με αιτι¬ 
ολογημένη αίτησή του/της, να ζητήσει, για αποδεδειγ¬ 
μένα σοβαρούς λόγους, αναστολή των σπουδών του/ 
της από τη Συνέλευση του Τμήματος Κοινωνιολογίας. 
Η Συνέλευση μπορεί, κατόπιν σχετικής εισήγησης του/ 
της επιβλέποντα/ουσας καθηγητή/ήτριας της διδακτο¬ 
ρικής διατριβής, να εγκρίνει ή να απορρίψει την αίτηση 
αναστολής σπουδών. 

4.3. Η μέγιστη συνολική διάρκεια αναστολής σπουδών 
που μπορεί να εγκρίνει η Συνέλευση του Τμήματος σε 
υποψήφιο/α διδάκτορα είναι δύο (2) πλήρη ημερολογι¬ 
ακά έτη. Ο χρόνος αυτός δεν υπολογίζεται στη χρονική 
διάρκεια φοίτησής του/της. 

Άρθρο 5 

Διαδικασία υποστήριξης και εξέτασης 
της διδακτορικής διατριβής 

5.1. Μετά την ολοκλήρωση της συγγραφής της διδα¬ 
κτορικής διατριβής, η Τριμελής Συμβουλευτική Επιτρο¬ 
πή δέχεται ή απορρίπτει αίτηση του/της υποψήφιου/ας 
διδάκτορα για την ενεργοποίηση της διαδικασίας δη¬ 
μόσιας υποστήριξης της διατριβής και την αξιολόγησή 
της. Με τη σύμφωνη γνώμη του/της επιβλέποντα/ου- 
σας καθηγητή/καθηγήτριας, ο/η υποψήφιος/α καταθέτει 
αντίγραφα της διατριβής στα μέλη της Συμβουλευτικής 
Επιτροπής για να τη μελετήσουν και την εγκρίνουν στην 
τελική της μορφή. 

5.2.0 επιβλέπων/ουσα καθηγητής/καθηγήτρια και τα 
άλλα δύο μέλη της Τριμελούς Συμβουλευτικής Επιτρο¬ 
πής οφείλουν να αξιολογήσουν τη διατριβή σε εύλογο 
χρονικό διάστημα από την υποβολή της σε αυτούς/ές. 
Η Τριμελής Συμβουλευτική Επιτροπή δύναται να απορρί¬ 
ψει την αίτηση υποστήριξης, εάν κρίνει ότι η υποβληθεί- 
σα διατριβή χρήζει διορθώσεων, και να υποδείξει στον/ 
την υποψήφιο/α διδάκτορα να προβεί στις απαραίτητες 
αναθεωρήσεις και να επανυποβάλει τη διατριβή του/της 
μετά από συγκεκριμένο χρονικό διάστημα. 

5.3. Αν ηΤριμελήςΣυμβουλευτική Επιτροπή αποδεχθεί 
την αίτηση του/της υποψήφιου/ας διδάκτορα, συντάσσει 
αναλυτική εισηγητική έκθεση ως προς την επιστημονική 
αρτιότητα και πρωτοτυπία της υπό κρίση διδακτορικής 
διατριβής και την καταθέτει σε εύλογο χρονικό διάστη¬ 
μα στη Συνέλευση του Τμήματος, ζητώντας τον ορισμό 
επταμελούς Εξεταστικής Επιτροπής για την κρίση της 
διδακτορικής διατριβής. 

5.4. Αν ηΤριμελήςΣυμβουλευτική Επιτροπή απορρίψει 
για δεύτερη φορά την αίτηση του/της, ο/η υποψήφιος/α 
διδάκτορας έχει το δικαίωμα να αιτηθεί από τη Συνέλευ¬ 
ση του Τμήματος τον ορισμό επταμελούς Εξεταστικής 
Επιτροπής για την κρίση της διδακτορικής διατριβής 
του/της. Η δεύτερη κατά σειρά απόρριψη της αίτησης 
του/της υποψήφιου/ας διδάκτορα συνοδεύεται από 
τεκμηριωμένη έκθεση της Τριμελούς Συμβουλευτικής 
Επιτροπής προς τη Συνέλευση, βάσει της οποίας κρίνε- 
ται από τη Συνέλευση η αίτηση του/της υποψήφιου/ας 
διδάκτορα για ορισμό επταμελούς Εξεταστικής Επιτρο¬ 
πής. Στην περίπτωση αυτή δεν υποβάλλεται εισηγητική 
έκθεση από τη Συμβουλευτική Επιτροπή. 

5.5. Σε περίπτωση κατά την οποία ο/η επιβλέπων/ 
ουσα καθηγητής/ήτρια και τα άλλα μέλη της Τριμελούς 
Συμβουλευτικής Επιτροπής καθυστερούν αδικαιολόγητα 
και με δική τους υπαιτιότητα τη δημόσια υποστήριξη 
κατατεθειμένης σε αυτούς/ές διδακτορικής διατριβής, 
ο/η υποψήφιος/α διδάκτωρ ενημερώνει εγγράφως τη 
Συνέλευση του Τμήματος. 

5.6. Για την τελική αξιολόγηση και κρίση της διατρι¬ 
βής του/της υποψηφίου/ας διδάκτορα, μετά την ολο¬ 
κλήρωση των υποχρεώσεών της/του, ορίζεται από τη 
Συνέλευση επταμελής Εξεταστική Επιτροπή, στην οποία 
μετέχουν τα μέλη τηςΤριμελούς Συμβουλευτικής Επιτρο¬ 
πής, εκτός από τα αφυπηρετήσαντα μέλη της, τα οποία 
με απόφαση της Συνέλευσης του Τμήματος αντικαθί¬ 
στανται από ισάριθμα μέλη που πληρούν τα κριτήρια 
του δεύτερου και τρίτου εδαφίου της παραγράφου 2 
του άρθρου 39 του ν. 4485/2017, καθώς και τέσσερα 
(4) επιπλέον μέλη, που επίσης πληρούν τα ίδια κριτήρια. 

5.7. Πρόεδρος της Εξεταστικής Επιτροπής ορίζεται 
ο/η επιβλέπων/ουσα καθηγητής/ήτρια. Αν έχει αφυπη¬ 
ρετήσει, αντικαθίσταται από το αρχαιότερο μέλος της 
Τριμελούς Συμβουλευτικής Επιτροπής που είναι μέλος 
Δ.Ε.Π. του Τμήματος Κοινωνιολογίας. Αν δεν υπάρχει, 
προεδρεύει ο/η πρόεδρος του Τμήματος ή το αρχαιό¬ 
τερο μέλος Δ.Ε.Π. του Τμήματος που συμμετέχει στην 
επταμελή Εξεταστική Επιτροπή. 

5.8. Μετά τον ορισμό της επταμελούς Εξεταστικής Επι¬ 
τροπής, ο/η υποψήφιος/α διδάκτωρ καταθέτει επτά (7) 
αντίτυπα, έντυπα ή ψηφιακά, της υπό κρίση διδακτορι¬ 
κής διατριβής στη Γραμματεία τουΤμήματος, η οποία τα 
διαβιβάζει στα μέλη της Εξεταστικής Επιτροπής τουλάχι¬ 
στον εξήντα (60) ημέρες πριν από τη δημόσια υποστή¬ 
ριξη. Σε περίπτωση κατά την οποία γλώσσα συγγραφής 
της διδακτορικής διατριβής έχει οριστεί άλλη από την 
ελληνική, ο/η υποψήφιος/α διδάκτωρ οφείλει να συμπε- 
ριλάβει στη διατριβή του/της εκτεταμένη περίληψή της 
στα ελληνικά. 


5.9. Η δημόσια υποστήριξη και αξιολόγηση της διδα¬ 
κτορικής διατριβής του/της υποψήφιου/ας διδάκτορα γί¬ 
νεται σε ημερομηνία που ορίζει η Συνέλευση και η οποία 
δεν μπορεί να είναι μεγαλύτερη των τριών μηνών από 
τον ορισμό της Εξεταστικής Επιτροπής. 

5.10. Ο/Η πρόεδρος της Εξεταστικής Επιτροπής προ- 
σκαλεί τα μέλη της σε συγκεκριμένη ημερομηνία και ώρα 
σε αίθουσα του Τμήματος Κοινωνιολογίας του Πανεπι¬ 
στημίου Κρήτης, για την τελική υποστήριξη και αξιολό¬ 
γησή της. Η πρόσκληση κοινοποιείται ηλεκτρονικά από 
τη Γραμματεία του Τμήματος στον/στην υποψήφιο/α 
διδάκτορα και στα μέλη της επταμελούς Εξεταστικής 
Επιτροπής, δέκα (10) τουλάχιστον ημέρες πριν από την 
ορισμένη ημέρα εξέτασης. Η πρόσκληση κοινοποιείται 
επίσης ταυτόχρονα σε όλα τα μέλη Δ.Ε.Π. του Τμήματος 
Κοινωνιολογίας και αναρτάται στον πίνακα ανακοινώσε¬ 
ων του καθώς και στην ιστοσελίδα του. 

5.11. Ο/η υποψήφιος/α διδάκτωρ υποστηρίζει την 
υπό κρίση διδακτορική διατριβή δημοσίως σε ανοικτή 
συνεδρίαση της Εξεταστικής Επιτροπής. Στη διαδικασία 
υποστήριξης προεδρεύει ο/η πρόεδρος της Εξεταστικής 
Επιτροπής. Η διαδικασία της δημόσιας υποστήριξης προ¬ 
ϋποθέτει τη φυσική παρουσία τεσσάρων (4) τουλάχιστον 
μελών της επταμελούς Εξεταστικής Επιτροπής. Έως τρία 
(3) μέλη της Εξεταστικής Επιτροπής είναι δυνατόν να 
συμμετέχουν με τηλεδιάσκεψη. 

5.12. Η υποστήριξη περιλαμβάνει δυο φάσεις: Στην 
πρώτη φάση, η οποία είναι δημόσια με ελεύθερη προσέ¬ 
λευση ακροατών, ο/η υποψήφιος/α αναπτύσσει προφο¬ 
ρικά τα κεντρικά σημεία της διατριβής, επισημαίνοντας 
την πρωτοτυπία των πορισμάτων του/της και τα ση μεία 
εκείνα τα οποία κατά τη γνώμη του/της συμβάλλουν 
στην πρόοδο της επιστήμης. Στη συνέχεια ο/η υποψή¬ 
φιος/α απαντά σε σχετικές με τη διδακτορική του/της 
διατριβή ερωτήσεις και παρατηρήσεις των μελών της 
Εξεταστικής Επιτροπής. 

5.13. Στη δεύτερη φάση, μετά το τέλος της παρουσί¬ 
ασης και της συζήτησης της υπό κρίση διδακτορικής 
διατριβής, ο/η υποψήφιος/α και το κοινό αποσύρονται 
και η Εξεταστική Επιτροπή συνεδριάζει και αξιολογεί την 
επιστημονική επάρκεια της διδακτορικής διατριβής και 
της προφορικής υποστήριξής της από τον/την υποψή¬ 
φιο/α, και αποφασίζει για την έγκρισή της. 

5.14. Τα αφυπηρετήσαντα μέλητης Εξεταστικής Επιτρο¬ 
πής που έχουν αντικατασταθεί σύμφωνα με το άρθρο 41 
παρ. 2 του ν. 4485/2017 όπως ισχύει, μπορούν να παρί- 
στανται στη συνεδρίαση αυτή χωρίς δικαίωμα ψήφου. 

5.15. Για την έγκριση της διδακτορικής διατριβής απαι¬ 
τείται η θετική γνώμη πέντε (5) τουλάχιστον μελών της 
επταμελούς Εξεταστικής Επιτροπής. 

5.16. Αφού η Εξεταστική Επιτροπή εγκρίνει τη διδακτο¬ 
ρική διατριβή, αποφασίζει για τη βαθμολόγησή της. Ο 
απονεμόμενος τίτλος έχει τρεις διαβαθμίσεις: «καλώς», 
«λίαν καλώς», «άριστα». 

5.17. Τα μέλητης Εξεταστικής Επιτροπής συντάσσουν 
και υπογράφουν το σχετικό επίσημο πρακτικό της εξέ¬ 
τασης και έγκρισης ή απόρριψης της υπό κρίση διδα¬ 
κτορικής διατριβής. Ο/Η πρόεδρος στη συνέχεια καλεί 
τον/την κρινόμενο/η υποψήφιο/α διδάκτορα και του/ 




10316 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'873/13.03.2018 


της ανακοινώνει δημόσια την απόφαση της Εξεταστικής 
Επιτροπής. 

5.18. Ο/Η υποψήφιος/α διδάκτωρ δεν έχει δικαίωμα 
ένστασης ενάντια στην απόφαση της Εξεταστικής Επι¬ 
τροπής. 

5.19. Ο/Η πρόεδρος της Εξεταστικής Επιτροπής δια¬ 
βιβάζει στη Γραμματεία του Τμήματος Κοινωνιολογίας 
το υπογεγραμμένο πρακτικό της Εξεταστικής Επιτρο¬ 
πής, εκτός αν έχουν γίνει ομόφωνα ή κατά πλειοψηφία 
δεκτές παρατηρήσεις και υποδείξεις από τα μέλη της 
Εξεταστικής Επιτροπής προς τον/την υποψήφιο/α. Στην 
περίπτωση αυτή, ο/η υποψήφιος/α είναι υποχρεωμέ¬ 
νος/η να διορθώσει το κείμενο της διατριβής του/της 
σύμφωνα με αυτές και οφείλει να καταθέσει στον/στην 
πρόεδρο της Εξεταστικής Επιτροπής τη διατριβή στην 
τελική, διορθωμένη της μορφή μέσα σε διάστημα όχι 
μεγαλύτερο των τριάντα (30) ημερών από την ημερο¬ 
μηνία της υποστήριξής της. Ο/Η πρόεδρος της Εξεταστι¬ 
κής Επιτροπής, αφού ελέγξει ότι έχουν γίνει οι αναγκαίες 
διορθώσεις στη διδακτορική διατριβή, καταθέτει στη 
Γραμματεία του Τμήματος Κοινωνιολογίας το πρακτικό 
της επταμελούς εξεταστικής επιτροπής. 

5.20. Ενδεχόμενη υπέρβαση των προθεσμιών που ανα- 
φέρονται στο Άρθρο 5 του παρόντος Κανονισμού δεν 
συνιστά λόγο ακυρότητας της διαδικασίας. 

Άρθρο 6 

Αναγόρευση και καθομολόγηση διδακτόρων 

6.1. Η αναγόρευση των υποψηφίων διδακτόρων σε 
διδάκτορες και η καθομολόγηση τους γίνεται σε τακτι¬ 
κή συνεδρίαση της Συνέλευσης του Τμήματος. Η ημε¬ 
ρομηνία συνεδρίασης της Συνέλευσης του Τμήματος 
αναγράφεται στον τίτλο του διδακτορικού διπλώματος 
ως ημερομηνία απονομής του. Ο ακριβής τύπος του δι¬ 
δακτορικού διπλώματος καθορίζεται με απόφαση της 
Συγκλήτου του Πανεπιστημίου Κρήτης. 

6.2. Ο/Η διδάκτορας καταθέτει δυο (2) αντίτυπα της 
εγκεκριμένης μορφής της διδακτορικής διατριβής του/ 
της (το ένα σε ψηφιακή μορφή) στη Γραμματεία του 
Τμήματος, δυο (2) αντίτυπα (επίσης το ένα σε ψηφιακή 
μορφή) στη Βιβλιοθήκη του Πανεπιστημίου και ένα ψη¬ 
φιακό αντίτυπο, με τα σχετικά έντυπα συμπληρωμένα, 
στο Εθνικό Κέντρο Τεκμηρίωσης. 

Άρθρο 7 

Γραμματειακή και διοικητική υποστήριξη 

των Μεταπτυχιακών Σπουδών 

7.1. Η Γραμματεία του Τμήματος Κοινωνιολογίας ανα¬ 
λαμβάνει τη διοικητική και γραμματειακή υποστήριξη 
των Διδακτορικών Σπουδών. 

7.2. Η Γραμματεία του Τμήματος τηρεί για κάθε υπο¬ 
ψήφιο/α διδάκτορα ιδιαίτερο φάκελο που περιέχει: α) 
τους τίτλους και τα δικαιολογητικά που προσκομίστη¬ 
καν με την αίτηση εκπόνησης διδακτορικής διατριβής, 
β) αντίγραφα των πιστοποιητικών ή βεβαιώσεων που 
του έχουν απονεμηθεί, γ) τα ετήσια υπομνήματα του/ 
της προς τη Συμβουλευτική Επιτροπή και τα σχόλια επ’ 
αυτών από τον/την επιβλέποντα/ουσα ή την επιτροπή, 
δ) υποτροφίες ή βραβεία που του έχουν απονεμηθεί, 
ε) το πρακτικό της επταμελούς Εξεταστικής Επιτροπής 


της διδακτορικής διατριβής, στ) ηλεκτρονικό αντίγραφο 
της τελικής εγκεκριμένης μορφής της διδακτορικής δι¬ 
ατριβής, και ζ) κάθε σχετικό έγγραφο που προβλέπεται 
από την κείμενη νομοθεσία. Το περιεχόμενο του ατομι¬ 
κού φακέλου είναι προσιτό μόνο στην αρμόδια υπηρεσία 
τουΤμήματος, στον/την Πρόεδρο του Τμήματος, στον/ 
την επιβλέποντα/ουσα και στα άλλα μέλη της Συμβου¬ 
λευτικής Επιτροπής και στον/την ίδιο/α τον υποψήφιο 
διδάκτορα. 

Άρθρο 8 

Δικαιώματα και παροχές 

υποψηφίων διδακτόρων 

8.1. Οι διδακτορικές σπουδές προσφέρονται δωρεάν. 
Κάθε εγγεγραμμένος/η υποψήφιος/α διδάκτωρ έχει όλα 
τα δικαιώματα και τις παροχές που προβλέπονται από 
την κείμενη νομοθεσία. Μέχρι και πέντε (5) έτη από την 
πρώτη εγγραφή τους οι υποψήφιοι/ες διδάκτορες έχουν 
όλα τα δικαιώματα και τις παροχές που προβλέπονται και 
για τους φοιτητές/τριες του δεύτερου κύκλου σπουδών. 

8.2. Ο/Η υποψήφιος/α διδάκτορας διατηρεί, μέχρι και 
πέντε (5) έτη μετά την ολοκλήρωση της διδακτορικής δι¬ 
ατριβής του/της, δικαιώματα πρόσβασης, δανεισμού και 
χρήσης των ηλεκτρονικών υπηρεσιών της Βιβλιοθήκης 
του Πανεπιστημίου Κρήτης. 

Άρθρο 9 

Μεταβατικές και λοιπές διατάξεις 

9.1. Υποψήφιοι/ες διδάκτορες που κατά την έναρξη 
ισχύος του παρόντος Κανονισμού συμπληρώνουν ή 
έχουν συμπληρώσει έξι (6) ή περισσότερα έτη φοίτησης 
μπορούν να ζητήσουν παράταση φοίτησης, σύμφωνα 
με το άρθρο 3, παράγραφο 4 του παρόντος κανονισμού. 
Στην περίπτωση αυτή υπάγονται στις διατάξεις του πα¬ 
ρόντος κανονισμού. 

9.2. Για κάθε θέμα που αφορά την εκπόνηση διδα¬ 
κτορικής διατριβής στο Τμήμα Κοινωνιολογίας και δεν 
προβλέπεται ή δεν αναφέρεται ρητά στον παρόντα Κα¬ 
νονισμό αρμόδια να αποφασίζει είναι η Συνέλευση του 
Τμήματος Κοινωνιολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 27 Φεβρουάριου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 


Αριθμ. 2289 _ (2) 

Έγκριση Κανονισμού Διδακτορικών Σπουδών 
του Τμήματος Φιλοσοφικών και Κοινωνικών 
Σπουδών του Πανεπιστημίου Κρήτης. 

Η ΣΥΓΚΑΗΤΟΣΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Τακτική συνεδρίαση 383η/15-02-2018) 

Έχοντας υπόψη: 

1. Το π.δ. 296/1973 (ΦΕΚ 239/τ.Α'/1973) περί καθορι¬ 
σμού του τίτλου και της έδρας του εν Κρήτη ιδρυθέντος 

Πανεπιστημίου, το ν.δ. 114/1974 (ΦΕΚ 310/τ.Α'/1974) 
περί τροποποιήσεως και συμπληρώσεως του ν.δ. 87/ 
1973 (ΦΕΚ 159/τ.Α'/1973) «περί ιδρύσεως Πανεπιστημί¬ 
ων εις Θράκην και εις Κρήτην» και επεκτάσεως διατάξεων 
τινών αυτού εις άπαντα τα ΑΕΙ (Α' 310), το ν. 259/1976 
(ΦΕΚ 25/τ.Α'/1976) περί τροποποιήσεως και συμπληρώ¬ 
σεως των περί Πανεπιστημίων Θράκης και Κρήτης κει¬ 
μένων διατάξεων, τις διατάξεις του π.δ. 103/1983, (Φ.Ε.Κ. 
48/τ.Α'/15.04.1983) - Αυτοδύναμη λειτουργία του Πανε¬ 
πιστημίου Κρήτης..., καθώς και της λοιπής νομοθεσίας 
περί Πανεπιστημίου Κρήτης. 

2. Την αριθμ. 6/10-2-2016 (ΦΕΚ 82/τ.ΥΟΔΔ/18-02-2016) 
και την υπ’ αριθμ. πρωτ. 31460/Ζ1/23-02-2016 (ΑΔΑ: 
ΨΡΙ24653ΠΣ-Υ1Κ) διαπιστωτική πράξη της Αναπληρώ- 
τριας Υπουργού Παιδείας Έρευνας και Θρησκευμάτων, 
όπου διαπιστώνεται ότι ο Καθηγητής Οδυσσέας Ζώρας 
έχει εκλεγεί ως Πρύτανης του Πανεπιστημίου Κρήτης. 

3. Την υπ' αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) πράξη Συγκρότησης της Συγκλήτου του Πανεπι¬ 
στημίου Κρήτης, στις 01-12-2017 σε εφαρμογή των δι¬ 
ατάξεων του ν. 4485/2017 (ΦΕΚ 114/τ.Α704-08-2017 για 
το ακαδημαϊκό έτος 2017-2018 όπως ισχύει. 

4. Τις διατάξεις του άρθρου 4 του ν. 3861/2010 (ΦΕΚ 
112/τ.Α72010) ενίσχυση της διαφάνειας με την υποχρε¬ 
ωτική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο διαδί¬ 
κτυο «Πρόγραμμα Διαύγεια» και άλλες διατάξεις, όπως 
τροποποιήθηκε και ισχύει με το ν. 4210/2013 (ΦΕΚ 254/ 
τ.Α /21.11.2013), καθώς και την κατ' εξουσιοδότηση αυτού 
εκδοθείσα υπ' αριθ. ΥΠΟΙΚ Δ61127865 ΈΞ2010/30-09-2010 
απόφαση. 

5. Τις διατάξεις των άρθρων 13, παρ. 2 σημείο (ιε) σε 
συνδυασμό με το άρθρο 31 παρ. 1 σημείο (α), το άρ¬ 
θρο 45 παρ. (2) και το άρθρο 85 παρ. 6 σημείο (β) του 
ν. 4485/2017. 

6. Το με Αρ. Γεν. Πρωτ.: 1854/15-02-2018 έγγραφο της 
Αναπληρώτριας Γραμματέως του Τμήματος Επιστημών 
του Πανεπιστημίου Κρήτης Θεοδώρας Ροζάκη. 

7. Το απόσπασμα πρακτικών της υπ' αριθμ. 192η/ 
17-01 -2018 ΣυνέλευσηςτουΤμήματος Φιλοσοφικών και 
Κοινωνικών Σπουδών, σχετικά με το παρόν θέμα. 

8. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
αποφασίζει και εγκρίνει: 

Τον Κανονισμό Διδακτορικών Σπουδών του Τμήματος 
Φιλοσοφικών και Κοινωνικών Σπουδών του Πανεπιστη¬ 
μίου Κρήτης, όπως αυτός κατατέθηκε στη Σύγκλητο και 
έχει ως ακολούθως: 

Α. Γενικές διατάξεις 

Ο Κανονισμός Διδακτορικών Σπουδών εξειδικεύει το 
προβλεπόμενο από τον ν. 4485/2017 θεσμικό πλαίσιο 
για τον τρίτο κύκλο σπουδών στο Τμήμα Φιλοσοφικών 
και Κοινωνικών Σπουδών της Φιλοσοφικής Σχολής του 
Πανεπιστημίου Κρήτης. 

Οι Διδακτορικές Σπουδές (Δ.Σ.) του Τμήματος Φιλο¬ 
σοφικών και Κοινωνικών Σπουδών του Πανεπιστημίου 
Κρήτης αποσκοπούν στην προαγωγή της γνώσης, στην 
ανάπτυξη της έρευνας και στη διαμόρφωση ερευνητών 
στα πεδία της Φιλοσοφίας, των Επιστημών της Εκπαί¬ 


δευσης, της Κοινωνιολογίας, της Ψυχολογίας, και της 
Κοινωνικής Ανθρωπολογίας. 

Η δομή, η οργάνωση και η λειτουργία των Δ.Σ. του 
Τμήματος διέπονται απότιςδιατάξειςτης ισχύουσαςνο- 
μοθεσίας και των κανονιστικών κειμένων του Πανεπιστη¬ 
μίου Κρήτης, της Φιλοσοφικής Σχολής και του Τμήματος 
Φιλοσοφικών και Κοινωνικών Σπουδών, καθώς και από 
τον παρόντα Κανονισμό Διδακτορικών Σπουδών του 
Τμήματος. 

Η Συνέλευση τουΤμήματος Φιλοσοφικών και Κοινω¬ 
νικών Σπουδών (ΦΚΣ) είναι αρμόδια να κρίνει και να δι¬ 
ευθετήσει κάθε οργανωτικό, διοικητικό ή ακαδημαϊκό 
ζήτημα των Δ.Σ., του οποίου η ρύθμιση δεν προβλέπε- 
ται από την κείμενη νομοθεσία ή τα λοιπά κανονιστικά 
κείμενα του Πανεπιστημίου Κρήτης, της Φιλοσοφικής 
Σχολής και τουΤμήματος, ή από τις αποφάσεις των πα¬ 
ραπάνω αρμοδίων οργάνων ή τον παρόντα Κανονισμό 
Διδακτορικών Σπουδών. Η Συνέλευση του Τμήματος 
ΦΚΣ είναι επίσης αρμόδια για κάθε ζήτημα ερμηνείας 
του παρόντος Κανονισμού. 

Β. Εισαγωγή Φοιτητών 

Β.1. Προϋποθέσεις 

Γιατην εγγραφή στοντρίτο κύκλο σπουδώντουΤμήμα- 
τος ΦΚΣ προϋποτίθεται η κατοχή Διπλώματος Μεταπτυ¬ 
χιακών Σπουδών (Δ.Μ.Σ.) ή Διδακτορικού Διπλώματος 
(Δ.Δ.) συναφούς αντικειμένου ελληνικού πανεπιστημίου 
ή ισότιμου και αναγνωρισμένου από τον Δ.Ο.Α.Τ.Α.Π. τίτ¬ 
λου μεταπτυχιακών σπουδών ή Δ.Δ. ομοταγούς και ανα¬ 
γνωρισμένου ιδρύματος της αλλοδαπής, ή ενιαίου και 
αδιάσπαστου τίτλου σπουδών μεταπτυχιακού επιπέδου, 
σύμφωνα με το άρθρο 46 του ν. 4485/2017. 

Κατ' εξαίρεση και ύστερα από τεκμηριωμένη εισήγηση 
της τριμελούς επιτροπής όπως ορίζεται στο αρ. 38.3 του 
ν. 4485/2017 μπορούν να εγγραφούν ως υποψήφιοι δι¬ 
δάκτορες (α) κάτοχοι Δ.Μ.Σ. ή Δ.Δ. μη συναφούς αντικει¬ 
μένου και (β) μη κάτοχοι Δ.Μ.Σ. οι οποίοι διαθέτουν ανα¬ 
γνωρισμένο επιστημονικό έργο, αντίστοιχο ποσοτικά και 
ποιοτικά των ερευνητικών εργασιών που προβλέπει το 
οικείο Π.Μ.Σ. τουΤμήματος ή είναι υπότροφοι αναγνω¬ 
ρισμένων Ιδρυμάτων της Ελλάδας και του εξωτερικού. 

Οι υποψήφιοι/ες διδάκτορες οφείλουν να έχουν επαρ¬ 
κή γνώση μιας τουλάχιστον ξένης γλώσσας επιπέδου Γ1 
ή ανώτερου, όπως προκύπτει από σχετικούς γλωσσι¬ 
κούς τίτλους σπουδών ή μεταπτυχιακό τίτλο σπουδών 
που έχουν διεξαχθεί σε ίδρυμα της αλλοδαπής. Σε περί¬ 
πτωση που ο/η υποψήφιος/α διδάκτορας δεν διαθέτει 
σχετικό τίτλο σπουδών η πιστοποίηση της γνώσης μίας 
ξένης γλώσσας γίνεται από το Τμήμα ΦΚΣ μέσω γραπτής 
εξέτασης. 

Για τους/τις αλλοδαπούς/ές υποψήφιους/ες που δεν 
κατέχουν Δ.Μ.Σ. ελληνικού πανεπιστημίου απαραίτη¬ 
τη προϋπόθεση, εκτός από την αναγνώριση του τίτλου 
σπουδών τους, είναι η κατοχή πιστοποιητικού επάρκειας 
ελληνικής γλώσσας, εφόσον γλώσσα σύνταξης της δια¬ 
τριβής τους καθοριστεί η ελληνική. 

Β.2. Αίτηση και απαιτούμενα συνοδευτικά και δικαιο- 
λογητικά έγγραφα 

Για την εγγραφή του/της ο/η υποψήφιος/α υποβάλλει 
στη ΓραμματείατουΤμήματος ΦΚΣ αίτηση υποψηφιότη- 

τας στην οποία προτείνει τον τίτλο της διδακτορικής δια¬ 
τριβής, τον επιβλέποντα και τη γλώσσα εκπόνησής της. 

Η αίτηση συνοδεύεται από 

1. Αντίγραφα τίτλων σπουδών (σε περίπτωση που το 
Δ.Μ.Σ. ή το Δ.Δ. χορηγήθηκε από ομοταγές ίδρυμα του 
εξωτερικού απαιτείται και η αναγνώριση του ΔΟΑΤΑΠ). 

2. Πιστοποιητικά αναλυτικής βαθμολογίας σπουδών. 

3. Αντίγραφα τίτλων γλωσσομάθειας. 

4. Αντίγραφα δημοσιευμένων ή υπό δημοσίευση επι¬ 
στημονικών εργασιών -αν υπάρχουν- συνοδευόμενα 
από περίληψη. 

5. Αναλυτικό βιογραφικό σημείωμα. 

6. Ερευνητική πρόταση - Προσχέδιο της διδακτορικής 
διατριβής που ο/η υποψήφιος/α επιθυμεί να εκπονήσει. 

7. Οποιαδήποτε επικουρικά στοιχεία (συστατικές επι¬ 
στολές, βραβεία, κ.ά.), που ο/η υποψήφιος/α κρίνει ότι θα 
βοηθήσουν στην πληρέστερη αξιολόγηση της αίτησής 
του/της. 

Το βιογραφικό σημείωμα, η έκθεση ερευνητικών εν¬ 
διαφερόντων και η ερευνητική πρόταση -προσχέδιο 
διδακτορικής διατριβής επιτρέπεται να κατατεθούν 
στη γλώσσα στην οποία ο/η υποψήφιος/α προτείνει να 
εκπονηθεί η διδακτορική διατριβή. 

Β.3 Χρόνος υποβολής αίτησης για εκπόνηση διδακτο¬ 
ρικής διατριβής 

Ο/Η υποψήφιος/α υποβάλλει αίτηση στη Γραμματεία 
του Τμήματος ΦΚΣ οποιαδήποτε στιγμή μέσα στην ακα¬ 
δημαϊκή χρονιά. Η εξέταση των αιτήσεων γίνεται σε δύο 
περιόδους, σύμφωνα με τις παρακάτω προθεσμίες ανά 
εξάμηνο: 



Χειμερινό 

εξάμηνο 

Εαρινό εξάμηνο 

Κατάθεση 

αίτησης 

ως 5 

Σεπτεμβρίου 

ως 5 

Φεβρουάριου 

Ανακοίνωση 

αποτελεσμάτων 

ως 20 

Οκτωβρίου 

ως 20 Μαρτίου 


Η αίτηση και τα σχετικά έγγραφα υποβάλλονται με το 
ταχυδρομείο στη διεύθυνση «Τμήμα ΦΚΣ, Γραμματεία, Πα- 
νεπιστημιούπολη Ρεθύμνου, 74100 - Ρέθυμνο» ή με το ηλε¬ 
κτρονικό ταχυδρομείο στη διεύθυνση: χχχχχχχχ@υος.9Γ 
Το Τμήμα μπορεί να εξετάσει σε διαφορετικές από τις 
αναγραφόμενες προθεσμίες αιτήσεις για θέσεις υπο¬ 
ψηφίων διδακτόρων που ενδέχεται να προκηρύξει στο 
πλαίσιο ένταξης τους σε ερευνητικά προγράμματα των 
μελών Δ.Ε.Π. ή των Εργαστηρίων του, ή αιτήσεις κατόχων 
υποτροφιών καθώς και αιτήσεις υποψηφίων σε υποτρο¬ 
φίες που το Τμήμα θα προκηρύξει με δημόσια πρόσκλη¬ 
ση εφόσον εξασφαλίσει τη σχετική χρηματοδότηση. 

Εφόσον η αίτηση γίνει δεκτή, ο/η υποψήφιος/α υπο- 
χρεούται να προσκομίσει, εντός πέντε ημερών από την 
ανακοίνωση των αποτελεσμάτων, επικυρωμένα αντί¬ 
γραφα όλων των απαιτούμενων δικαιολογητικών (βλ. 
Β.2), για να εγγράφει. Η εγγραφή του/της υποψήφιου/ας 
ολοκληρώνεται εντός δέκα ημερών απάτην ανακοίνωση 
των αποτελεσμάτων. 

Β.4 Ανάθεση επίβλεψης διδακτορικής διατριβής 
Εντός σαράντα πέντε (45) ημερών από τη λήξη της 
προθεσμίας κατάθεσης των αιτήσεων η Συνέλευση του 


Τμήματος αξιολογεί την αίτηση σύμφωνα με τη διαδικα¬ 
σία που προβλέπεται από τον ν. 4485/2017 (άρθρο 38.3) 
όπως ισχύει. Ειδικότερα, η Συνέλευση κατηγοριοποιεί 
της αιτήσεις που υποβλήθηκαν βάσει του γνωστικού 
αντικειμένου και ορίζει ανά κατηγορία μία τριμελή επι¬ 
τροπή αποτελούμενη από μέλη Δ.Ε.Π. του Τμήματος. Οι 
επιτροπές εξετάζουν τις αιτήσεις και τα συνυποβληθέντα 
έγγραφα, καλούν τους υποψηφίους σε συνέντευξη και 
στη συνέχεια υποβάλλουν στη Συνέλευση υπόμνημα στο 
οποίο εκτίθενται οι λόγοι αποδοχής ή απόρριψης του 
υποψηφίου και προτείνεται επιβλέπων/ουσα, αν δεν έχει 
ήδη προταθεί από τον/την υποψήφιο/α. Η Συνέλευση 
συνεκτιμά τη γνώμη του προτεινόμενου/ης ως επιβλέπο- 
ντα/ουσας με το υπόμνημα της επιτροπής και εγκρίνει ή 
απορρίπτει αιτιολογημένα την αίτηση του/της υποψήφι¬ 
ου/ας. Στην εγκριτική απόφαση της Συνέλευσης ορίζεται 
και η γλώσσα συγγραφής της διδακτορικής διατριβής. 

Εφόσον η αίτηση γίνει δεκτή, η Συνέλευση επικυρώνει 
το θέμα της διατριβής και ορίζει τον/την επιβλέποντα/ 
ουσα και τα άλλα δύο μέλη της Συμβουλευτικής Επιτρο¬ 
πής. Κατά την επιλογή του/της επιβλέποντα/ουσας και 
των υπολοίπων μελών της Συμβουλευτικής Επιτροπής 
λαμβάνονται υπόψη τα ιδιαίτερα επιστημονικά ενδιαφέ¬ 
ροντα των τελευταίων, καθώς και ο αριθμός των υποψη¬ 
φίων διδακτόρων που ο/η καθένας/καθεμιά εποπτεύει. 
Ειδικότερα, οι διδάσκοντες/ουσες στο Τμήμα δεν μπορεί 
να επιβλέπουν ταυτόχρονα περισσότερους από επτά (7) 
υποψήφιους/ες διδάκτορες. Υπέρβαση του ορίου αυτού, 
για εξαιρετικούς λόγους που τεκμηριώνονται, απαιτεί 
έγκριση της Συνέλευσης. 

Αν ο/η προτεινόμενος/η από τον υποψήφιο ως επιβλέ- 
πων/ούσα αρνηθεί αιτιολογημένα ή κωλύεται να αναλά- 
βει την επίβλεψη, η Συνέλευση μπορεί να προτείνει στον/ 
την υποψήφιο/α ως επιβλέποντα άλλο μέλος Δ.Ε.Π. που 
συναινεί. Στην περίπτωση αυτή, ο υποψήφιος εγγρά- 
φεται εφόσον αποδεχθεί την πρόταση της Συνέλευσης. 

Β.5 Δημοσιοποίηση 

Τα ονόματα των υποψήφιων διδακτόρων και των επι- 
βλεπόντων/ουσών τους, οι τίτλοι των εκπονούμενων 
διδακτορικών διατριβών και σύντομο σημείωμα περι¬ 
γραφικό του αντικειμένου τους, καθώς και η σύνθεση 
των Συμβουλευτικών Επιτροπών αναρτώνται στον δι¬ 
αδικτυακό τόπο του Τμήματος στην ελληνική και στην 
αγγλική γλώσσα. 

Γ. Φοίτηση - Εκπόνηση Διδακτορικής Διατριβής 

Γ.1 Διάρκεια 

Η χρονική διάρκεια φοίτησης για την απόκτηση διδα¬ 
κτορικού διπλώματος είναι τουλάχιστον τρία (3) πλήρη 
ημερολογιακά έτη από την ημερομηνία ορισμού της 
Συμβουλευτικής Επιτροπής. Η μέγιστη διάρκεια είναι 
έξι (6) πλήρη ημερολογιακά έτη. 

Ετήσια παράταση μπορεί να δοθεί μετά από αιτιολογη¬ 
μένη αίτηση του/της υποψηφίου/ας διδάκτορα -η οποία 
υποβάλλεται στη Γραμματεία του Τμήματος τρεις του¬ 
λάχιστον μήνες πριν από τη συμπλήρωση της ως άνω 
μέγιστης διάρκειας-, τεκμηριωμένη εισήγηση του επι- 
βλέποντα/ουσας, σύμφωνη γνώμη της Συμβουλευτικής 
Επιτροπής και απόφαση της Συνέλευσης. Δεν μπορεί να 
δοθούν στον/την υποψήφιο/α διδάκτορα περισσότερες 
από δύο ετήσιες παρατάσεις. 

Γ.2 Γλώσσα συγγραφής και μέγεθος της διδακτορικής 
διατριβής 

Η διδακτορική διατριβή συγγράφεται στην ελληνική 
γλώσσα. Η Συνέλευση μπορεί να εγκρίνει τη συγγραφή 
της και σε άλλη γλώσσα. 

Στην τελική μορφή της η διδακτορική διατριβή πρέ¬ 
πει να συνοδεύεται από εκτενή περίληψη στην αγγλική, 
εφόσον έχει συνταχθεί στην ελληνική, ή στην ελληνική, 
αν έχει συνταχθεί σε άλλη γλώσσα. 

Η αναγκαία έκταση της διδακτορικής διατριβής προσ¬ 
διορίζεται από τον/την εκάστοτε επιβλέποντα/ουσα σε 
συνεννόηση με τον/την υποψήφιο/α διδάκτορα. 

Γ.3 Δικαιώματα και υποχρεώσεις των υποψηφίων δι¬ 
δακτόρων 

Οι διδακτορικές σπουδές προσφέρονται δωρεάν. Οι 
υποψήφιοι/ες διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Επίσης, 
διατηρούν μέχρι και πέντε (5) έτη μετά την ολοκλήρω¬ 
ση της διδακτορικής διατριβής τους τα ίδια δικαιώματα 
στην πρόσβαση, στον δανεισμό και στη χρήση των ηλε¬ 
κτρονικών υπηρεσιών των πανεπιστημιακών βιβλιοθη¬ 
κών της ημεδαπής, όπως ο νόμος προβλέπει. 

Κατά τη διάρκεια εκπόνησης της διδακτορικής διατρι¬ 
βής, ο/η υποψήφιος/α διδάκτορας δεν υποχρεούται να 
παρακολουθεί μαθήματα- υποχρεωτική είναι η διαρκής 
επαφή του/της με τον επιβλέποντα/ουσα και τα άλλα 
μέλη της Συμβουλευτικής Επιτροπής. Στον/την υπο¬ 
ψήφιο/α διδάκτορα συνιστάται η παρακολούθηση των 
συνεδρίων, σεμιναρίων, ημερίδων και άλλων συναφών 
εκδηλώσεων του Τμήματος στους τομείς των ειδικών 
ενδιαφερόντων του/της. 

Ο/Η υποψήφιος/α διδάκτορας ασχολείται κυρίως με τη 
συγγραφή της διδακτορικής διατριβής. Μπορεί επίσης 
να συμμετέχει, ύστερα από συνεννόηση με τον επιβλέ- 
ποντα/ουσα, σε ερευνητικά προγράμματα του Τμήματος, 
του Τομέα και των οικείων Εργαστηρίων ή σε συναφή 
προγράμματα άλλων Α.Ε.Ι. ή αναγνωρισμένων ερευνητι¬ 
κών ιδρυμάτων της ημεδαπής ή και της αλλοδαπής. Ο/Η 
επιβλέπων/ουσα μπορεί να υποδείξει στον/την υποψή¬ 
φιο/α διδάκτορα, ανάλογα με τυχόν επιμέρους ανάγκες 
του/της, την παρακολούθηση ορισμένων μαθημάτων 
του Τμήματος ΦΚΣ ή άλλου Τμήματος του Πανεπιστη¬ 
μίου Κρήτης. Με εισήγηση του/της επιβλέποντα/ουσας 
προς τη Συνέλευση μπορεί επίσης να ανατεθεί στον/ 
την υποψήφιο/α διδάκτορα μικρής κλίμακας επικουρικό 
διδακτικό ή/και εργαστηριακό έργο στο χώρο της ειδι¬ 
κότητας του/της υπό την επίβλεψη ενός μέλους Δ.Ε.Π. 

Γ.4 Παρακολούθηση της προόδου του έργου των υπο¬ 
ψηφίων διδακτόρων 

Ο/Η υποψήφιος/α διδάκτορας υποβάλλει εγγράφως, 
δια της Γραμματείας του Τμήματος, αναλυτικό υπόμνημα 
το οποίο παρουσιάζει προφορικά ενώπιον της τριμελούς 
Συμβουλευτικής Επιτροπής σχετικά με την πρόοδο της 
διδακτορικής διατριβής του/της κατ’ έτος, μετά τη συ¬ 
μπλήρωση ενός πλήρους ακαδημαϊκού έτους από την 
εγγραφή του/της. Η προφορική παρουσίαση πραγματο¬ 
ποιείται κατά τον μήνα Σεπτέμβριο, μετά την κατάθεση 


του υπομνήματος. Αντίγραφο του υπομνήματος καθώς 
και έκθεση προόδου, η οποία συντάσσεται από τον/την 
επιβλέποντα/ουσα και την Συμβουλευτική Επιτροπή, 
υποβάλλεται μέσω της Γραμματείας στη Συνέλευση του 
Τμήματος και καταχωρείται στον ατομικό φάκελο του/ 
της υποψηφίου/ας διδάκτορα. 

Η Συνέλευση του Τμήματος είναι αρμόδια να επιλύσει 
οποιοδήποτε πρόβλημα προκύψει στη συνεργασία του/ 
της υποψήφιου/ας διδάκτορος με τα μέλη της Συμβου¬ 
λευτικής Επιτροπής. 

Γ.5 Λόγοι διαγραφής 

Επαρκείς λόγους διαγραφής υποψήφιου/ας διδάκτορα 
από το μητρώο του Τμήματος συνιστούν 

1. Η μη υποβολή αναλυτικού υπομνήματος προόδου, 

2. Η κατ’ εξακολούθηση μη εκπλήρωση των υποχρε¬ 
ώσεων του/της, όπως περιγράφονται στο Γ.3, 

3. Η μη ανανέωση εγγραφής (βλ. Γ.7, παρακάτω), 

4. Η διαπίστωση από τη Συνέλευση λογοκλοπής σε 
οποιοδήποτε στάδιο της εκπόνησης της διδακτορικής 
διατριβής. 

5. Σοβαρό πειθαρχικό παράπτωμα το οποίο έχει κα- 
ταλογισθεί. 

Εφόσον τεθεί ζήτημα διαγραφής του/της (με εξαίρε¬ 
ση τον λόγο (5), παραπάνω) και πριν από τη λήψη της 
σχετικής απόφασης, ο/η υποψήφιος/α διδάκτορας κα¬ 
λείται για παροχή εξηγήσεων στη Συνέλευση, τις οποίες 
οφείλει να καταθέσει και εγγράφως. Σε περίπτωση μη 
ανταπόκρισης του/της η απόφαση λαμβάνεται από τη 
Συνέλευση ερήμην του/της. 

Γ.6 Εξαιρετικές διατάξεις 

1. Αν για οποιονδήποτε λόγο ο/η επιβλέπων/ουσα 
εκλείψει ή δεν εκπληρώνει τα καθήκοντα του/της για 
χρονικό διάστημα τέτοιο ώστε να δυσχεραίνεται ή να 
αναστέλλεται το έργο του/της υποψηφίου/ας διδάκτορα, 
η Συνέλευση του Τμήματος, αφού τεκμηριωμένα διαπι¬ 
στώσει το πρόβλημα, οφείλει να αναθέσει την επίβλεψη 
είτε σε ένα από τα άλλα δύο μέλη της τριμελούς Συμ¬ 
βουλευτικής Επιτροπής-ακόμη και καθ' υπέρβαση του 
μέγιστου αριθμού υποψήφιων διδακτόρων που μπορεί 
αυτός/ή να επιβλέπει- είτε σε άλλον/ην, με τη συναίνεση 
του/της υποψήφιου/ας διδάκτορα και τη σύμφωνη γνώ¬ 
μη του/της προτεινόμενου/ης ως νέου/ας επιβλέποντα/ 
ουσας. Θέμα αλλαγής επιβλέποντα/ουσας ή μέλους της 
Συμβουλευτικής Επιτροπής μπορεί να τεθεί μετεκμηριω- 
μένη επιστολή του/της υποψηφίου/ας διδάκτορα ή του/ 
της ίδιου/ας του/της επιβλέποντα/ουσας ή μέλους της 
Συμβουλευτικής Επιτροπής προς τη Συνέλευση, η οποία 
αποφασίζει αιτιολογημένα για το ζήτημα. Αν ο/η επιβλέ- 
πων/ουσα μετακινηθεί σε άλλο Α.Ε.Ι. ή άλλο Τμήμα του 
Πανεπιστημίου Κρήτης, ή συνταξιοδοτηθεί, συνεχίζει 
να εκτελεί χρέη επιβλέποντα/ουσας των διδακτορικών 
διατριβών που έχει αναλάβει, και ο τίτλος απονέμεται 
από το Τμήμα ΦΚΣ του Πανεπιστημίου Κρήτης, όπου 
ενεγράφη εξαρχής ο/η υποψήφιος/α διδάκτορας. 

2. Το θέμα της διδακτορικής διατριβής είναι δυνατόν 
να τροποποιηθεί. Για την αλλαγή απαιτείται απόφαση 
της Συνέλευσης ύστερα από τεκμηριωμένη αίτηση του/ 
της υποψήφιου/ας διδάκτορα σε συνεννόηση με τον/ 
την επιβλέποντα/ουσα και με τη σύμφωνη γνώμη της 

Συμβουλευτικής Επιτροπής. Η τροποποίηση του αρχι¬ 
κού θέματος δεν επηρεάζει τον χρόνο εκπόνησης της 
διδακτορικής διατριβής. 

3. Σε περιπτώσεις στράτευσης, εγκυμοσύνης ή σο¬ 
βαρής ασθένειας, ο/η υποψήφιος/α διδάκτορας έχει 
το δικαίωμα, με αίτηση του/της, να ζητήσει αναστολή 
φοίτησηςγια συγκεκριμένο χρονικό διάστημα, το οποίο 
δεν μπορεί να υπερβαίνει συνολικά τα δύο έτη. Κατά 
την περίοδο αναστολής ο/η υποψήφιος/α διδάκτορας 
χάνει προσωρινά τα δικαιώματα και τις παροχές που 
προβλέπονται σύμφωνα με το άρθρο 40 παρ. 3 του 
ν. 4485/2017 όπως ισχύει. Η αναστολή μπορεί να δια¬ 
κοπεί ύστερα από αίτηση επανεγγραφής του/της υπο¬ 
ψήφιου/ας διδάκτορος προς τη Συνέλευση του Τμήμα¬ 
τος. Μετά το πέρας της εγκεκριμένης αναστολής, ο/η 
υποψήφιος/α διδάκτορας οφείλει να υποβάλει αίτηση 
επανεγγραφής στο Τμήμα. 

Γ.7 Ανανέωση εγγραφής 

Η ανανέωση εγγραφής των υποψηφίων διδακτόρων 
ανά ακαδημαϊκό έτος γίνεται κατά τον μήνα Σεπτέμβριο. 
Η ανανέωση εγγραφής κατά το ακαδημαϊκό έτος στο 
οποίο συμπληρώνεται η μέγιστη διάρκεια εκπόνησης 
διδακτορικής διατριβής ισχύει μέχρι και τη συμπλήρωση 
αυτής. Μετά το πέρας της μέγιστης διάρκειας εκπόνησης 
και για έως δύο συνεχόμενες ετήσιες παρατάσεις, η ανα¬ 
νέωση εγγραφής προαπαιτεί τη διαδικασία που περιγρά- 
φεται στην παράγραφο Γ1 του παρόντος Κανονισμού. 

Δ. Απονομή Διδακτορικού Τίτλου 

Δ.1 Εκκίνηση της διαδικασίας για την υποστήριξη δι¬ 
δακτορικής διατριβής 

Η διαδικασία δημόσιας υποστήριξης και αξιολόγησης 
της διδακτορικής διατριβής ενεργοποιείται με αίτηση 
του/της υποψηφίου/ας διδάκτορα, δια της Γραμματείας 
τουΤμήματος, στην Συμβουλευτική Επιτροπή. Η αίτηση 
συνοδεύεται από τρία αντίγραφα, έντυπα ή ψηφιακά, της 
προς κρίση διδακτορικής διατριβής. 

Αν η τριμελής Συμβουλευτική Επιτροπή αποδεχθεί την 
αίτηση του/της υποψηφίου/ας διδάκτορα, συντάσσει 
αναλυτική εισηγητική έκθεση και την υποβάλλει στη Συ¬ 
νέλευση τουΤμήματος ζητώντας τον ορισμό επταμελούς 
Εξεταστικής Επιτροπής για την κρίση της διδακτορικής 
διατριβής. 

Η προθεσμία για την αποδοχή ή απόρριψη της αίτη¬ 
σης του/της υποψήφιου/ας ορίζεται στις ενενήντα (90) 
ημέρες από την κατάθεσή της. 

Αν η Συμβουλευτική Επιτροπή απορρίψει την αίτηση 
του/της υποψηφίου/ας διδάκτορα, του/της ζητά εγγρά- 
φως να προβεί στις απαραίτητες αναθεωρήσεις και να 
επανυποβάλει την διατριβή του/της μέσα σε εύλογο 
χρονικό διάστημα. 

Αν η Συμβουλευτική Επιτροπή απορρίψει για δεύτε¬ 
ρη φορά την αίτηση του/της, ο/η υποψήφιος/α διδά¬ 
κτορας έχει το δικαίωμα να ζητήσει από τη Συνέλευση 
του Τμήματος τον ορισμό επταμελούς Εξεταστικής Επι¬ 
τροπής για την κρίση της διδακτορικής διατριβής του/ 
της. Η δεύτερη κατά σειρά απόρριψη της αίτησής του/ 
της υποψήφιου/ας διδάκτορα συνοδεύεται από τεκμη¬ 
ριωμένη έκθεση της Συμβουλευτικής Επιτροπής προς 
τη Συνέλευση. Στην περίπτωση αυτή δεν υποβάλλεται 
εισηγητική έκθεση από την Συμβουλευτική Επιτροπή. 


Για τη δημόσια υποστήριξη και αξιολόγηση της διδα¬ 
κτορικής διατριβής η Συνέλευση του Τμήματος ορίζει 
επταμελή Εξεταστική Επιτροπή, στην οποία μετέχουν τα 
τρία (3) μέλη της Συμβουλευτικής Επιτροπής και τέσσερα 
(4) επιπλέον, που επιλέγονται σύμφωνα με τα άρθρα 41 
παρ. 2 και 39 παρ. 2 του ν. 4485/2017 όπως ισχύουν. 
Ο/Η επιβλέπων/ουσα ορίζεται ως συντονιστής/τρια της 
διαδικασίας δημόσιας υποστήριξης του/της υποψηφίου/ 
ας διδάκτορα. Αν κάποιο μέλος της Συμβουλευτικής Επι¬ 
τροπής έχει στο μεταξύ αφυπηρετήσει, αντικαθίσταται 
με απόφαση της Συνέλευσης του Τμήματος. 

Ο/Η υποψήφιος/α διδάκτορας καταθέτει επτά (7) αντί¬ 
τυπα (έντυπα και ηλεκτρονικά) της υπό κρίση διδακτορι¬ 
κής διατριβής του/της στη Γραμματεία του Τμήματος η 
οποία τα διαβιβάζει στα μέλη της Εξεταστικής Επιτροπής 
τουλάχιστον σαράντα (40) ημέρες πριν από τη δημόσια 
υποστήριξη. 

Δ.2 Υποστήριξη της διδακτορικής διατριβής 

Η δημόσια υποστήριξη και αξιολόγηση της διδακτορι¬ 
κής διατριβής του/της υποψηφίου/ας διδάκτορα γίνεται 
σε ημερομηνία που ορίζει η Συνέλευση και η οποία δεν 
μπορεί να είναι μεγαλύτερη του τριμήνου από τον ορι¬ 
σμό της Εξεταστικής Επιτροπής. Σε αυτήν συμμετέχουν 
με τη φυσική τους παρουσία τέσσερα (4) τουλάχιστον 
μέλη της Εξεταστικής Επιτροπής, ενώ τα λοιπά μέλη 
μπορούν να πάρουν μέρος μέσω πιστοποιημένης τη¬ 
λεδιάσκεψης. 

Ο/Η πρόεδρος της επταμελούς εξεταστικής επιτρο- 
πήςτην συγκαλεί σε συγκεκριμένη ημερομηνία και ώρα 
σε αίθουσα του Πανεπιστημίου Κρήτης, για την τελική 
υποστήριξη και εξέταση της. Η πρόσκληση κοινοποι¬ 
είται ηλεκτρονικά από τη Γραμματεία του Τμήματος 
στον/στην υποψήφιο/α διδάκτορα και στα μέλη της 
επταμελούς εξεταστικής επιτροπής, οκτώ (8) τουλάχι¬ 
στον ημέρες πριν από την ορισμένη ημέρα εξέτασης. Η 
πρόσκληση κοινοποιείται επίσης ταυτόχρονα σε άλατα 
μέλη Δ.Ε.Π. του Τμήματος ΦΚΣ και αναρτάται στον πίνα¬ 
κα ανακοινώσεων του καθώς και στην ιστοσελίδα του. 

Η υποστήριξη περιλαμβάνει δύο φάσεις: Στην πρώ¬ 
τη φάση, που είναι δημόσια υποστήριξη με ελεύθερη 
προσέλευση του κοινού, ο/η υποψήφιος/α διδάκτορας 
αναπτύσσει προφορικά τα πορίσματα της έρευνας του/ 
της μέσα σε τριάντα (30) λεπτά και στη συνέχεια απαντά 
σε ερωτήσεις που του/της θέτουν τα μέλη της Εξεταστι¬ 
κής Επιτροπής. 

Στη δεύτερη φάση, ο/η εξεταζόμενος/η και το κοινό 
αποχωρούν, και η Επιτροπή συνεδριάζει για να κρίνει την 
εργασία ως προς την ποιότητα, την πληρότητα, την πρω¬ 
τότυπη σκέψη και τη συμβολή της στην επιστήμη, και 
για να αποφασίσει αν θα την εγκρίνει ή θα την απορρί- 
ψει. Για την έγκριση της απαιτείται πλειοψηφία πέντε (5) 
τουλάχιστον μελώντης Εξεταστικής Επιτροπής.Τα αφυ- 
πηρετήσαντα μέλη της Συμβουλευτικής Επιτροπής, που 
έχουν αντικατασταθεί σύμφωνα με το άρθρο 41 παρ. 2 
του ν. 4485/2017 όπως ισχύει, μπορεί να παρίστανται 
στη συνεδρίαση αυτή χωρίς δικαίωμα ψήφου. 

Η κλίμακα βαθμολογίας της διδακτορικής διατριβής 
που εγκρίνεται έχει ως εξής: Άριστα, Λίαν Καλώς, Καλώς. 

Η διαδικασία ολοκληρώνεται με τη δημόσια ανακοί¬ 
νωση του αποτελέσματος στον/την εξεταζόμενο/η και 
με τη σύνταξη πρακτικού, το οποίο υπογράφουν όλα 
τα μέλη της Εξεταστικής Επιτροπής, το υπογεγραμμένο 
Πρακτικό κατατίθεται από τον/την επιβλέποντα/ουσα 
στη Γραμματεία του Τμήματος. 

Ο/Η υποψήφιος/α διδάκτορας δεν έχει δικαίωμα έν¬ 
στασης ενάντια στην απόφαση της επταμελούς εξετα¬ 
στικής επιτροπής. 

Δ.3 Αναγόρευση των υποψηφίων διδακτόρων σε δι¬ 
δάκτορες 

Η αναγόρευση των υποψηφίων διδακτόρων σε δι¬ 
δάκτορες και η καθομολόγησή τους γίνεται σε τακτική 
συνεδρίαση της Συνέλευσης του Τμήματος. Η ημερο¬ 
μηνία συνεδρίασης της Συνέλευσης του Τμήματος ανα¬ 
γράφεται στον τίτλο του διδακτορικού διπλώματος ως 
ημερομηνία απονομής του. 

Ο/Η διδάκτορας καταθέτει δύο (2) αντίτυπα της εγκε¬ 
κριμένης μορφής της διδακτορικής διατριβής του/της 
(το ένα σε ψηφιακή μορφή) στη Γραμματεία του Τμή¬ 
ματος, και δύο (2) αντίτυπα (επίσης το ένα σε ψηφιακή 
μορφή) στη Βιβλιοθήκη του Πανεπιστημίου, και ένα αντί¬ 
τυπο, με τα σχετικά έντυπα συμπληρωμένα, στο Εθνικό 
Κέντρο Τεκμηρίωσης. 

Σημείωση: Ενδεχόμενη παραβίαση των προθεσμιών 
που αναφέρονται στο άρθρο Δ. 1 του παρόντος Κανο¬ 
νισμού δεν συνιστά λόγο ακυρότητας της διαδικασίας. 

Ε. Αξιολόγηση, Γραμματειακή υποστήριξη και διιδρυ- 
ματικές συνεργασίες 

Ε. 1 Αξιολόγηση 

Οι Δ.Σ. του Τμήματος ΦΚΣ υπόκεινται στις διαδικασί¬ 
ες εσωτερικής και εξωτερικής αξιολόγησης, καθώς και 
διασφάλισης και πιστοποίησης της ποιότητας, οι οποίες 
προβλέπονται από το ισχύον νομικό πλαίσιο και από τις 
σχετικές αποφάσεις του Τμήματος ΦΚΣ. 

Ε.2 Γραμματειακή υποστήριξη 

Τη διοικητική και γραμματειακή υποστήριξη των Δ.Σ. 
αναλαμβάνει το Τμήμα ΦΚΣ του Πανεπιστημίου Κρή¬ 
της. Ειδικότερα, η Γραμματεία του Τμήματος έχει την 
ευθύνη της γραμματειακής υποστήριξης των Δ.Σ. και 
υποχρεούται να τηρεί για κάθε υποψήφιο/α διδάκτορα 
ιδιαίτερο φάκελο που περιέχει: α) τους τίτλους και τα 
δικαιολογητικά που προσκομίστηκαν με την αίτηση υπο¬ 
ψηφιότητας του/της, β) αντίγραφα των πιστοποιητικών 
ή βεβαιώσεων που του έχουν χορηγηθεί, γ) τα ετήσια 
υπομνήματα του/της προς τη Συμβουλευτική Επιτρο¬ 
πή και τα σχόλια επ’ αυτών από τον επιβλέποντα ή την 
Επιτροπή, δ) υποτροφίες ή βραβεία που του/της έχουν 
απονεμηθεί, ε) το πρακτικό έγκρισης ή απόρριψης της 
διδακτορικής διατριβής, στ) ηλεκτρονικό αντίγραφο της 
τελικής εγκεκριμένης μορφής της διδακτορικής του/της 


διατριβής και ζ) κάθε σχετικό έγγραφο που προβλέπεται 
από την κείμενη νομοθεσία και τον παρόντα Κανονισμό. 
Το περιεχόμενο του ατομικού φακέλου είναι προσιτό 
μόνο στην αρμόδια υπηρεσία τουΤμήματος, στον/στην 
Πρόεδρο του Τμήματος, στον/στην επιβλέποντα/ουσα 
και τα άλλα μέλη της Συμβουλευτικής Επιτροπής και 
στον/στην ίδιο/α τον/την υποψήφιο/α διδάκτορα. 

Ε.3 Διιδρυματικές συνεργασίες 

Σε περίπτωση συνεργασίας με άλλα πανεπιστήμια ή 
ερευνητικά κέντρα και ινστιτούτα για την εκπόνηση δι¬ 
δακτορικών διατριβών με συνεπίβλεψη, τα σχετικά με τη 
διαδικασία εκπόνησης της διατριβής, από την επιλογή 
του υποψήφιου διδάκτορα ώς και την απονομή του δι¬ 
δακτορικού τίτλου, καθώς και το ζήτημα της χορήγησης 
ενιαίου ή χωριστού τίτλου, καθορίζονται στο πλαίσιο 
Ειδικού Πρωτοκόλλου Συνεργασίας που καταρτίζεται 
από το Τμήμα ΦΚΣ και τον συνεργαζόμενο ή τους συ- 
νεργαζόμενους φορείς και εγκρίνεται από τη Σύγκλητο 
του Πανεπιστημίου Κρήτης και τα συλλογικά όργανα δι¬ 
οίκησης των συνεργαζόμενων Ερευνητικών Κέντρων. 
Οι όροι του Ειδικού Πρωτοκόλλου Συνεργασίας οφεί¬ 
λουν να συνάδουν με το πλαίσιο λειτουργίας των Δ.Σ. 
στο Τμήμα ΦΚΣ, όπως αυτό ορίζεται στον παρόντα 
Κανονισμό και τον Εσωτερικό Κανονισμό Μεταπτυχια¬ 
κών Σπουδών του Πανεπιστημίου Κρήτης, και να είναι 
σύμφωνοι με την κείμενη νομοθεσία. Η συνεπίβλεψη 
με αναγνωρισμένα ως ομοταγή ιδρύματα ή ερευνητικά 
κέντρα και ινστιτούτα της αλλοδαπής για την εκπόνη¬ 
ση διδακτορικών διατριβών διέπεται από τις διατάξεις 
του άρθρου 43 παρ. 3 του ν. 4485/2017 ή της εκάστοτε 
ισχύουσας νομοθεσίας. 

ΣΤ. Μεταβατικές διατάξεις 

Οι ήδη εγγεγραμμένοι υποψήφιοι/ες διδάκτορες του 
Τμήματος για την κρίση της διδακτορικής διατριβήςτων 
οποίων δεν έχει ορισθεί Εξεταστική Επιτροπή υπάγο¬ 
νται για την υπόλοιπη φοίτηση τους στις διατάξεις του 
παρόντος Κανονισμού, σύμφωνα με τον ισχύοντα νόμο 
(αρ. 85.5). 

Υποψήφιοι/ες διδάκτορες που κατά την έναρξη ισχύ¬ 
ος του παρόντος Κανονισμού συμπληρώνουν ή έχουν 
συμπληρώσει έξι ή περισσότερα έτη φοίτησης μπορούν 
να ζητήσουν, σύμφωνα με το άρθρο [Γ.1 ] του παρόντος, 
ετήσια παράταση φοίτησης και, όπως στο ίδιο άρθρο 
ορίζεται, δεν μπορεί να τους δοθούν περισσότερες από 
δύο ετήσιες παρατάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 27 Φεβρουάριου 2018 

Ο Πρύτανης 

ΟΔΥΣΣΕΑΣ - ΙΩΑΝΝΗΣ ΖΩΡΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















